Аб прафілактыцы дарожна-транспартнага траўматызму на тэрыторыі раёна, выкананні правілаў дарожнага руху расказаў удзельнікам нарады старшы інспектар дарожна-патрульнай службы аддзялення ДАІ РАУС Андрэй Бародзіч. Андрэй Генадзьевіч ахарактарызаваў сітуацыю, якая склалася на дарогах краіны, вобласці і раёна з пачатку бягучага года. Нагадаў пра здарэнні, учыненыя вадзіцелямі транспартных сродкаў, у тым ліку ў нецвярозым стане. Спыніўся на парушэннях правілаў дарожнага руху пешаходамі і матацыклістамі. Акрэсліў мерапрыемствы, якія праводзяцца супрацоўнікамі Дзяржаўтаінспекцыі па прафілактыцы дарожна-транспартных здарэнняў. Паведаміў пра актыўнае супрацоўніцтва ў гэтым плане з рэдакцыяй раённай газеты “Нарачанская зара” і праграмай радыёвяшчання “Нарачанская хваля”.